b'\n_START_ARTICLE_\nSavate\n_START_SECTION_\nZgodovina - od sokolske vadbe do Savate zveze Slovenije\n_START_PARAGRAPH_\nEvropski - francoski \xc5\xa1port savate morda nadaljuje tradicijo 2700 let starega tekmovalnega olimpijskega brcoboksa imenovanega Pankration, ki je obenem tudi najstarej\xc5\xa1i tekmovalni borilni \xc5\xa1port na svetu, ki je kot anti\xc4\x8dni \xc5\xa1port uporabljal tako no\xc5\xbene, kot tudi ro\xc4\x8dne udarce. Verjetno se je v Sloveniji savate v ranih oblikah vsaj v okviru Napoleonove vojske prakticiral v takratnih Ilirskih provincah s sede\xc5\xbeem v Ljubljani. Naslednjo \xc5\xa1iritev savata na na\xc5\xa1a podro\xc4\x8dja izvede sokolsko gibanje s Tyr\xc5\xa1evo telovadbo in Vani\xc4\x8dekovim vplivom. Tako na Balkan iz \xc4\x8ce\xc5\xa1ke in Slova\xc5\xa1ke \xc5\xa1irijo sokoli prvine savata kot skupinske vadbe in kompetitivno savate obliko brcoboksa ter borjenja s palico. Kapetan Nikolajevi\xc4\x8d pripadnik srbskega sokola je leta 1914 napisal knjigo Boks francoski ali angle\xc5\xa1ki (Boks francuski ili engleski). Na Hrva\xc5\xa1kem pa je sokol Schultze, v Zagrebu 1920 objavil iz \xc4\x8de\xc5\xa1kega jezika v prevedeno knjigo Jindricha Vani\xc4\x8deka Pestenje (\xc5\xa0akanje). V Sloveniji je isto delo Jindricha Vani\xc4\x8deka prevedel ljubljanski sokol Bojan Drenik (sin Frana Drenika) v letu 1934 v knjigi Pestenje in borenje z dolgo palico. V Sloveniji so sokoli v ve\xc4\x8djih skupinah tudi trenirali savate in ne samo pisali knjige ali kot posamezniki obiskovali te\xc4\x8daje v tujini._NEWLINE_Uvod iz knjige Bojana Drenika razkriva da so se slovenski sokoli u\xc4\x8dili savata na slavnosti s \xc4\x8de\xc5\xa1kimi sokoli v Celju leta 1897. Z batonom - dolgo palico pa je nastopil Ljubljanski Sokol pri javni telovadbi 8. aprila 1906. V smislu mno\xc5\xbei\xc4\x8dnosti in organizirane vadbe je verjetno slovenski savate v okviru sokola celo prednja\xc4\x8dil v regiji._NEWLINE_Po 2. svetovni vojni, se savate trenira v Jugoslaviji samo \xc5\xa1e ljubiteljsko vse do leta 1976. Tekmovalno ga zopet postavi na noge francoski in\xc5\xa1truktor Daniel Wehr, ki deluje v Zagrebu. Savate tekmovalni klubi in sekcije se pojavijo v Zagrebu, Reki, Crikvenici, Splitu, Osijeku, Novem Sadu, Beogradu, Kikindi, Rumi, Zemunu, Kragujevcu, Podgorici, Nik\xc5\xa1i\xc4\x8du, Pe\xc4\x8di, Borovu, Vara\xc5\xbedinu, Ptuju in Ormo\xc5\xbeu. V Slovenijo savate tekmovalne in netekmovalne oblike vadbe prineseta brata Obreza, ki veljata za slovenska pionirja savata kot tekmovalnega \xc5\xa1porta oz. borilnega samoobrambnega sistema. Jurij Obreza je specializiral tekmovalno disciplino francoski boks, Janez pa tekmovalno borjenje s palico imenovano v franco\xc5\xa1\xc4\x8dini Canne de combat. V Sloveniji je Savate zveza ustanovljena v aprilu 2003 in v letu 2004 postane \xc4\x8dlanica Olimpijskega komiteja Slovenije razvr\xc5\xa1\xc4\x8dena med splo\xc5\xa1na \xc5\xa1portna zdru\xc5\xbeenja izven obsega vrhunskega \xc5\xa1porta. V letu 2007 prevzame vlogo usposabljanja \xc5\xa1portnikov v Savate zvezi Slovenije Jurij Obreza, ki po priznanju le teh na Ministrstvu pristojnem za \xc5\xa1port , Olimpijskem komiteju Slovenije in Fakulteti za \xc5\xa1port za\xc4\x8dnejo te\xc4\x8di v dveh 4 letnih ciklusih ESS in se kot brezpla\xc4\x8dni ponudijo bodo\xc4\x8dim slovenskim trenerjem. V tem \xc4\x8dasu izzide tudi slovenska knjiga o savatu, kjer dolo\xc4\x8dene vsebine iz franco\xc5\xa1\xc4\x8dine v sloven\xc5\xa1\xc4\x8dino prevaja Savate zveza Slovenije tudi s finan\xc4\x8dno pomo\xc4\x8djo Francoskega in\xc5\xa1tituta Charles Nodier. Leta dokazovanj, odrekanj in \xc5\xa1tevilnih rezultatov slovenskih tekmovalcev nagradi tudi mednarodna \xc5\xa1portna skupnost Sportaccord v 2010 s sprejetjem panoge savate in FISav - Mednarodne savate zveze v dru\xc5\xbeino vrhunskih \xc5\xa1portov. V istem letu temu sledi \xc5\xa1e priznanje savate panoge v Olimpijskemu komiteju Slovenije in vzpostavitev prvih kategorizacijskih meril za vrednotenje mednarodnih \xc5\xa1portnih rezultatov. Tekmovalci Savate zveze Slovenije se v letu 2010 udele\xc5\xbeijo tudi 1. Svetovnega univerzitetnega svetovnega prvenstva FISU v Nantesu v Franciji kjer osvojijo kar 4 bronaste in eno srebrno medaljo. Sledi sprejem na Brdu pri Kranju za najuspe\xc5\xa1nej\xc5\xa1e univerzitetne dose\xc5\xbeke s predsednikom Turkom in ministrom Golobi\xc4\x8dem. V letu 2010 se pri\xc4\x8dne tudi prvo sofinanciranje Savate zveze Slovenije iz naslova M\xc5\xa0\xc5\xa0 in F\xc5\xa0O. V tem letu mag. Janez Obreza v Parizu postane generalni sekretar FISav - Mednarodne savate zveze, mag. Jurij Obreza pa naslednje leto v Bruslju postane znotraj Mednarodne univerzitetne \xc5\xa1portne zveze TC - FISU savate, kar pomeni organizator Svetovnih univerzitetnih savate prvenstev FISU._NEWLINE_V letu 2011 je mag. Janez Obreza kot edini Slovenec prisoten na sre\xc4\x8danju vseh svetovnih \xc5\xa1portnih panog Sportaccord (danes GAISF) v Kanadi._NEWLINE_Najuspe\xc5\xa1nej\xc5\xa1a savate \xc5\xa1portnica je nedvomno Nina Vehar, ki s kilometrino karateja, kikboksa v mladih letih le te nadgradi z u\xc4\x8denjem savata kjer uspe\xc5\xa1no tekmuje vse od za\xc4\x8detkov SVZS. Nina Vehar postane v letu 2010 svetovna savate prvakinja v polno-kontaktnem francoskem boksu ko v finalu premaga francosko tekmovalko Beauty Zarebo v kategoriji do 75 kilogramov. Sledi sprejem pri ministru za \xc5\xa1port Igorju Luk\xc5\xa1i\xc4\x8du. V letu 2011 tako Nina Vehar postane \xc5\xa0portnica Ljubljane in pa Bloudkova nagrajenka, kar savate \xc5\xa1port postavi na zavidljivo mesto v slovenskem prostoru in prestolnici. Marina Dobnik uspe\xc5\xa1na savate tekmovalka (2. mesto SP 2010) postane prva profesorica savata z diplomo Fakultete za \xc5\xa1port, ki jo zaklju\xc4\x8di z diplomsko nalogo "Sistem napredovanja v francoskem boksu - savate za otroke in mladostnike". Prva uradna edicija svetovne borilne olimpijade imenovane Combat games 2013 v Sankt Petersburgu v Rusiji prinese tudi uspeh na\xc5\xa1i Nini Vehar - 2. mesto - srebro kar je za 14 uradnih slovenskih borilnih \xc5\xa1portov najvi\xc5\xa1ja uvrstitev na tem presti\xc5\xbenem tekmovanju. Zaradi tega uspeha jo sprejme tudi predsednik dr\xc5\xbeave g. Borut Pahor in francoski ambasador v Sloveniji. Leto 2014 prinese nove izzive in slovenski savate prisostvuje kreaciji Balkanske savate federacije. Finale evropskega prvenstva v francoskem boksu - polnem kontaktu pa na\xc5\xa1i najuspe\xc5\xa1nej\xc5\xa1i tekmovalki Nini Vehar prinese \xc5\xa1e zadnjo presti\xc5\xbeno lovoriko evropske prvakinje v kategoriji do 70 kg. Za ta uspeh jo nagradi slovenska \xc5\xa1portna srenja s sprejemom pri predsedniku RS g. Borutu Pahorju, kjer se Nina tudi zahvali za vso dosedanjo podporo nekdanjemu predsedniku Olimpijskega komiteja g. Janezu Kocjan\xc4\x8di\xc4\x8du, ki je postal predsednik Evropskega olimpijskega komiteja. Slovenski savate v naslednjih letih niza medalje v vse ve\xc4\x8dji mednarodni konkurenci in vse ostrej\xc5\xa1ih merilih za borilstvo. V Ljubljani v okviru \xc5\xa1tudentskega kampusa pridobi tudi savate panoga svoje prve trena\xc5\xbene prostore - dvorano z imenom - Borilnica sokola Bojana Drenika - Kampus. V letu 2018 praznuje Savate zveza Slovenije prvih 15 let svojega delovanja.\n_START_SECTION_\nOlimpijski savate\n_START_PARAGRAPH_\nEvropske voja\xc5\xa1ke \xc5\xa1ole so skozi dolga stoletja uporabljale podobne principe pou\xc4\x8devanja samoobrambe in me\xc4\x8devanja. Tako so se skozi bogato evropsko borilno tradicijo pojavili mnogi podrobni zapiski teh vadbenih metod in sistemov, njihov pravi in edini naslednik pa je Savate kot celostna borilna umetnost. V ostalih kulturah bi te\xc5\xbeko govorili o tako natan\xc4\x8dnem popisu in definiciji tehnik v pisanih virih, ki bi se ohranili in \xc5\xa1e danes veljali za uporabne._NEWLINE_Zelo zanimiv avtorji del o savatu in u\xc4\x8ditelji - profesorji v Franciji: Charles Lecour (1802-1894), Charles Charlemont, Leboucher._NEWLINE_Savate se je skozi stoletja preoblikoval in leta 1900 kot skupinska vadba v letu 1924 pa kot individualni predstavitveni \xc5\xa1port nastopi na OI v Parizu na prizori\xc5\xa1\xc4\x8du Val d\'Hiver._NEWLINE_Trenirala sta ga celo Ernesto Hoost (zmagovalec K1 turnirjev), ki je bil tudi evropski prvak in pa Jerome Le Banner (tudi zmagovalec K1 turnirjev), kakor tudi pokojni predsednik Svetovne karate zveze WKF , Jacques Delcourt. Francoski boks je nedvomno vplival na kasneje uveljavljene \xc5\xa1porte, ki so v Evropo pri\xc5\xa1li po 2. svetovni vojni \xe2\x80\x93 kot so \xc5\xa1portni karate, kikboks in ostale izvedenke teh \xc5\xa1portov. Predsednik srbske kikboks federacije Borisav Pelevi\xc4\x8d se lahko pohvali z mojstrsko srebrno rokavico v tem \xc5\xa1portu, ki jo je pridobil na francoskem in\xc5\xa1titutu za \xc5\xa1port INSEP, prav tako kot tudi legenda kikboks in muay thai \xc5\xa1porta slavne nizozemske Chakuriki \xc5\xa1ole Thom Harinck. V Sloveniji program testiranja rokavic te\xc4\x8de vse od samih za\xc4\x8detkov, bolj intenziven pa je v \xc4\x8dasu potrjenih programov usposabljanja za nazive strokovnega kadra. Slovenska savate \xc5\xa1ola se je izoblikovala samostojno za razliko od britanskega, ameri\xc5\xa1kega, belgijskega in italijanskega sistema rokavic, ki se v marsi\xc4\x8dem razlikujejo, na\xc5\xa1im aktivnostim pa so sledili tudi sosedje na Hrva\xc5\xa1kem in tudi v Srbiji.\n_START_SECTION_\nTreningi v Ljubljani\n_START_PARAGRAPH_\nV Ljubljani potekajo treningi v specializiranih prostorih Borilnica sokola Bojana Drenika - Kampus in prostorih pridobljenih na razpisih Mestne ob\xc4\x8dine Ljubljana, ki je vse od za\xc4\x8detkov savate \xc5\xa1porta v Ljubljani mo\xc4\x8dan podpornik razvoja savate \xc5\xa1porta. K delovanju v Ljubljani je skozi vsa leta stala savate \xc5\xa1portu ob boku tudi \xc5\xa0portna zveza Ljubljane in pa Univerzitetna \xc5\xa1portna zveza Ljubljane._NEWLINE_V Ljubljani treniramo vse oblike savate \xc5\xa1porta: savate - francoski boks lahki in polni kontakt, canne de combat - \xc5\xa1portno borjenje s palico - me\xc4\x8devanje 8tudi baton dolgo palico), glasbene forme in savate samoobrambo._NEWLINE_http://www.savate.si/ - selekcija_NEWLINE_http://www.francoskiboks.si - sekcija Zdrava zavabava_NEWLINE_http://www.rival.si/ - \xc5\xa0ZUL \xc4\x8dlan_NEWLINE_https://sites.google.com/site/savateklubcenter/ - COD\n_START_SECTION_\nPosebnosti\n_START_PARAGRAPH_\nZaradi posebnih obuval je v savatu uporabljena zelo u\xc4\x8dinkovita in hitra no\xc5\xbena tehnika, ki jo imenujemo boksanje z nogami. Prednost je predvsem v oprijemu obuval s tlemi saj to omogo\xc4\x8da hitrej\xc5\xa1e gibanje kot v bosonogih borilnih ve\xc5\xa1\xc4\x8dinah in dovoljeni so zelo u\xc4\x8dinkoviti udarci s konico obuvala ter s podplatom obuvala (piston kick - chasse) po nasprotnikovih nogah. Ro\xc4\x8dna tehnika je boksarska, kateri so dodani tudi izjemno koristni udarci v skoku, kar precej spremeni na\xc4\x8din treniranja ro\xc4\x8dno-no\xc5\xbenih kombinacij._NEWLINE_Ameri\xc5\xa1ki re\xc5\xbeiser Olivier Gruner je posnel film Savate.\n_START_SECTION_\nSavate discipline\n_START_PARAGRAPH_\nSistem savate je \xc5\xa1iroko usmerjen \xc5\xa1port. Poleg francoskega boksa, ki je najbolj prepoznaven pokriva savate \xc5\xa1e umetnost me\xc4\x8devanja oziroma borbo s palico (canne de combat, baton), samoobrambo (savate defense) ter savate aerobno vadbo ob glasbi (savate forme). Savate zveza Slovenije po zgledu Savate zveze Francije sledi vadbi vseh 4 disciplin.\n_START_SECTION_\nOprema\n_START_PARAGRAPH_\nPred letom 2010 je bil v francoskem boksu - savate zna\xc4\x8dilen enodelni integralni dres, ki je bil prepoznaven \xc5\xbee od dale\xc4\x8d, gibanje v njem pa je bilo ne glede na zunanji videz lahkotno kot v gimnastiki, veslanju in vse bolj popularnem teku. Po letu 2010 pa FISav dovoljuje dvodelne drese sestavljene iz lo\xc4\x8denih ohlapnih hla\xc4\x8d in majice, ki zamenjata staro podobo tega \xc5\xa1porta. Poleg \xc5\xbee omenjenih \xc4\x8devljev se uporabljajo tudi rokavice, ki se kar precej razlikujejo od klasi\xc4\x8dnih rokavic za boks, saj so na dlaneh oblo\xc5\xbeene z dodatno mehko podlogo za blokiranje no\xc5\xbenih udarcev, na zapestjih pa so podalj\xc5\xa1ane in obrobljene s posebno za\xc5\xa1\xc4\x8dito, ki prepre\xc4\x8duje po\xc5\xa1kodbe pred trdimi brcami obuval. Uporabljajo se tudi \xc5\xa1\xc4\x8ditniki za golenice, genitalije in za zobe. V me\xc4\x8devanju pa uporabljamo posebno za\xc5\xa1\xc4\x8ditno obleko, za\xc5\xa1\xc4\x8ditno masko (kot pri sabljanju), ve\xc4\x8d vrst palic in me\xc4\x8dev ter posebne za\xc5\xa1\xc4\x8ditne rokavice. V Sloveniji je savate oprema na voljo pod znamko Rival, kjer so na voljo trena\xc5\xbeni in tekmovalni artikli. Tako imamo tudi v Sloveniji predpisano opremo za borjenje v savatu:_NEWLINE_Francoski boks - predpisana oprema'